**Aulapakke til forældrekommunikation**

Efter efterårsferien 2019 skal forældre i alle folkeskoler i Danmark bruge Aula til at kommunikere om deres børns læring og trivsel.

For at Aula skal blive en succes er det naturligvis en forudsætning, at vi får forældre og elever til at bruge løsningen. Teksterne i dette dokument er skrevet som hjælp til projektledere, kommunikationsfolk og andre i kommunerne, der har til opgave at få forældrene ”ombord” på Aula.

Hvis du har gode eksempler på ideer eller materialer du gerne vil dele med andre kommuner kan du sende dem til aula@kombit.dk

Alle materialer der er nævnt i dette dokument, samt andre relevante materialer kan findes på <https://aulainfo.dk/guide-til-projektledere/det-lokale-kommunikationsarbejde/>

*Alle teksterne i dette dokument og i andre materialer, der er produceret af KOMBIT til brug for kommunikationen om Aula skal ses som skabeloner. I er meget velkomne til at tilpasse dem, så de passer til jeres lokale forhold.*

*Teksterne er senest opdateret den 22. marts 2019.*

**Indhold i dette dokument:**

* Generisk nyhed til skoleblad/FI 2
* Forældrebrev 4
* Tekst til infoskærme 5
* FB-opslag til skoler og kommuner 6
* Oversigt over trin-for-trin guides 7

Derudover findes der på aulainfo.dk følgende materialer, som kan bruges i arbejdet med at kommunikere om Aula overfor forældre:

* PPT-præsentation om Aula til forældre.
* Folder til forældre: Folderen udkommer i to versioner: En ”færdig”, og en hvor der er gjort plads til at kommunen selv kan tilføje tekst. Folderen udkommer som indesign/PDF-fil og i et word-format. Den bliver oversat til følgende sprog: engelsk, somali, arabisk, urdu og tyrkisk.
* Plakat: Plakaten udkommer i to versioner: En ”færdig” og en, hvor der er gjort plads til at kommunen selv kan tilføje tekst. Plakaten udkommer som indesign/PDF-fil og i et word-format.
* Billeder, ikoner, logoer, designmanual mm.

Alle materialer kan findes via dette link: <https://aulainfo.dk/guide-til-projektledere/det-lokale-kommunikationsarbejde/>

**NYHED OM AULA TIL SKOLEBLAD/HJEMMESIDE**

**Velkommen til Aula**

**Efter efterårsferien skal elever, forældre og lærere på XX skole stifte bekendtskab med et nyt redskab til den daglige skolekommunikation. Aula bliver fremover den samlede indgang til al kommunikation mellem skole, SFO, dagtilbud og hjemmet.**

Aula er den nye landsdækkende kommunikationsplatform til folkeskoler og SFO’er.

Aula er en simpel og brugervenlig løsning, der samler al kommunikation ét sted. Skolens lærere får et let redskab, hvor de nemt kan planlægge klassens begivenheder og kommunikere med hjemmet, og for forældre bliver det let og overskueligt at tage del i børnenes hverdag og trivsel.

I første omgang bliver Aula taget i brug på landets folkeskoler, og fra 2020 kommer daginstitutionerne også med.\*

Aula tilbyder en række brugervenlige funktioner fx en beskedfunktion, en opslagstavle med vigtige informationer og en kalender.

”Aula er en meget brugervenlig løsning, og de fleste vil kunne bruge Aula efter en kort introduktion. På xx-skolen er vi i fuld gang med at klæde vores medarbejdere på til at kommunikere i Aula. Der vil løbende komme flere informationer om Aula og vejledninger til, hvordan man logger på og bruger systemet,” siger skoleleder XX.

Ifølge XX er Aula en god anledning til at give den daglige kommunikation mellem skole og hjem et eftersyn.

”Vi har udviklet nogle simple retningslinjer, der skal sikre god og konstruktiv kommunikation i Aula. Det kan fx være [kom med eksempler på retningslinjer eller færdselsregler for god kommunikation].

Vi håber, at alle forældre, elever og medarbejdere på XX-skolen vil bakke op om det gode skole-hjem-samarbejde gennem god og konstruktiv kommunikation i Aula,” siger XX.

**Fakta om Aula**

* Der er stillet skrappe krav til udviklingen af Aula for at sikre, at data opbevares og behandles sikkert. Brugernes data bliver ikke udnyttet kommercielt, og der deles ikke data med tredjeparter.
* Aula følger GDPR-lovgivningen. Det betyder, at brugere kan se, hvilke data de har givet til Aula og kræve, at data bliver slettet.
* Brugere af alle typer har været inddraget i udviklingen af Aula. Det vil de fortsat blive, når Aula i fremtiden skal udvides eller ændres.
* Adgangen til Aula sker gennem et personligt login fx UNI-login. De dele af Aula, der indeholder personfølsomme oplysninger, skal dog tilgås via NemID.
* Aula kan findes på [www.aula.dk](http://www.aula.dk) eller via en app. Appen findes både til Android og iOS.
* Aula bliver taget i brug i alle landets folkeskoler og SFO’er efter sommerferien 2019. I 2020 bliver Aula også udrullet i dagtilbud i 95 af landets kommuner\*.

\*Vær opmærksom på, om det er relevant for netop jeres kommune.

**BREV/BESKED TIL FORÆLDRE**

Kære forældre

Efter efterårsferien bliver den nye, landsdækkende kommunikationsplatform Aula taget i brug på XX-skole samt i SFO’erne XX og XX og XX.

Aula bliver din samlede indgang til sikker og brugervenlig kommunikation med skole og SFO. Fra 2020 dækker Aula også dagtilbud. Med Aula får du et let tilgængeligt redskab, som gør det nemt og overskueligt at tage del i dit barns hverdag og udvikling fra vuggestue til 9. klasse.

Aula tilbyder en række brugervenlige funktioner fx en beskedfunktion, en opslagstavle med vigtige informationer og en kalender. Som forælder vælger du selv, hvor ofte og hvad du vil notificeres om.

*Hvis relevant for jer:* På XX-skole har vi udviklet nogle simple retningslinjer, der skal sikre god og konstruktiv kommunikation i Aula. Disse retningslinjer er vedlagt dette brev.

Vi håber, at alle forældre på XX-skolen vil bakke op om det gode skole-hjem-samarbejde gennem god og konstruktiv kommunikation i Aula.

*Hvis relevant for jer:* Skriv lidt om hvordan I forventer elevernes rolle vil være fx ift. til alderstrin.

**Aula beskytter dine børns data**
Aula er en pålidelig platform, hvor data opbevares og behandles sikkert. Dine og dine børns data bliver ikke udnyttet kommercielt.

**Sådan kommer du i gang med Aula**Du finder Aula på [www.aula.dk](http://www.aula.dk) eller via en app til din mobil eller tablet. Appen findes både til Android og iOS. Du logger ind på Aula med dit UNI-login. De dele af Aula, der indeholder personfølsomme oplysninger skal tilgås via NemID.

Første gang du logger ind, skal du bruge dit NemID, og der vil være en række ting, du skal tage stilling til.

Læs mere i den vedlagte guide eller besøg [www.aulainfo.dk](http://www.aulainfo.dk).

**TEKST TIL INFOSKÆRME**

Har du styr på Aula?

Husk, at Aula tages i brug her på XX-skole efter efterårsferien.

Besøg [www.aulainfo.dk](http://www.aulainfo.dk) og se, hvordan du kan kommunikere sikkert og enkelt med lærere, pædagoger og forældre.

**FB-OPSLAG TIL SKOLEN**

Efter efterårsferien bliver Aula taget i brug på XX-skole samt SFO’erne XX og XX og XX.

Aula bliver din samlede indgang til sikker og brugervenlig kommunikation med vores skole og SFO’er. Med Aula får du et simpelt redskab, som gør det nemt og overskueligt at tage del i dit barns hverdag og udvikling.

Vi håber, at alle lærere, elever og forældre på XX-skolen vil bakke op om det gode skole-hjem-samarbejde gennem god og konstruktiv kommunikation i Aula.

Læs mere om Aula på [www.aulainfo.dk](http://www.aulainfo.dk).

**FB-OPSLAG TIL KOMMUNEN**

Efter efterårsferien tages Aula i brug på alle skoler og SFO’er i XX-kommune, og fra 2020 kommer vores daginstitutioner også med.\*

Med Aula får lærere, pædagoger, elever og forældre én sikker og brugervenlig indgang til information og dialog mellem skole, dagtilbud og hjemmet.

Aula er et simpelt værktøj, som alle kommunens XX skoler og XX SFO’er får glæde af. Vi håber, at de kommende brugere vil være med til at bakke op om det gode skole-hjem-samarbejde gennem god og konstruktiv kommunikation i Aula.

Læs mere på [www.aulainfo.dk](http://www.aulainfo.dk).

\*Hvis relevant for jeres kommune.

**OVERBLIK OVER GUIDES TIL AULA**

På <https://aulainfo.dk/guide-til-foraeldre-og-elever/uddannelsesmateriale/> findes en række trin-for-trin guides til, hvordan forældre og elever bruger de forskellige funktioner i Aula.

Alle trin-for-trin-guides findes også på [engelsk](https://aulainfo.dk/guide-til-foraeldre-og-elever/introduction-guides-for-parents-and-students-english/), [somali](https://aulainfo.dk/guide-til-foraeldre-og-elever/somali-guides/), [arabisk](https://aulainfo.dk/guide-til-foraeldre-og-elever/arabisk-guides/), [tyrkisk](https://aulainfo.dk/guide-til-foraeldre-og-elever/tyrkisk-guide/) og [urdu](https://aulainfo.dk/guide-til-foraeldre-og-elever/urdu-guides/).

På denne [YouTube-kanal](https://www.youtube.com/channel/UC8ORW_On33slrxebDNNp6og/videos) kan du desuden se en række videoer om Aula og Aulas funktioner.